Source: https://www.zakonypreludi.sk/zz/1992-314
Timestamp: 2020-05-25 21:53:55+00:00
Document Index: 3936571

Matched Legal Cases: ['§ 3', '§ 3', '§ 6', '§ 7', '§ 5', '§ 7', '§ 6', '§ 8', '§ 8']

314/1992 Zb. Zákon Slovenskej národnej rady o niektorých opatreniach súvisiacich s ochranou verejného záujmu | Aktuálne znenie
314/1992 Zb.
Zákon č. 314/1992 Zb.Zákon Slovenskej národnej rady o niektorých opatreniach súvisiacich s ochranou verejného záujmu
Platnosť od 25.06.1992 do31.10.1995
Účinnosť od 25.06.1992 do31.10.1995
Zrušený 119/1995 Z. z.
Aktuálne znenie 25.06.1992 - 31.10.1995
o niektorých opatreniach súvisiacich s ochranou verejného záujmu
Tento zákon ustanovuje podmienky na ochranu verejného záujmu. Vzťahuje sa na
a) poslancov Slovenskej národnej rady (ďalej len „poslanec“),
b) členov vlády Slovenskej republiky (ďalej len „člen vlády“).
Poslanec a člen vlády sú povinní:
a) zdržať sa pri výkone svojej funkcie aj v obianskom živote všetkého, čo by mohlo viesť k rozporu verejného záujmu s osobnými záujmami, ohroziť dôveru v nestrannosť jeho osoby a znevážiť vykonávanú funkciu. Nemali by najmä zneužívať svoje postavenie a informácie získané v súvislosti s výkonom svojej funkcie na vlastný prospech alebo na prospech inej osoby,
b) neprijímať v súvislosti s výkonom svojej funkcie dary alebo iné výhody.
(1) Poslanec a člen vlády sú povinní písomne oznámiť, že
a) vykonávajú podnikateľskú alebo inú zárobkovú činnosť podľa osobitných predpisov, s výnimkou správy vlastného majetku a vykonávania vedeckej, pedagogickej, publicistickej, literárnej alebo umeleckej činnosti,
b) sú členmi riadiacich alebo kontrolných orgánov právnických osôb vykonávajúcich podnikateľskú činnosť.
(2) Poslanec a člen vlády sú povinní do 1. marca každého roka odovzdať Kancelárii Slovenskej národnej rady druhopis daňového priznania, ak vykonávajú činnosť podľa odseku 1 písm. a), do ktorého možno nahliadnuť.
(1) Oznámenie podľa § 3 ods. 1 sa podáva Predsedníctvu Slovenskej národnej rady (ďalej len „predsedníctvo“) do 15 dní
a) odo dňa nadobudnutia účinnosti tohto zákona alebo
b) odo dňa, keď nastali skutočnosti uvedené v § 3 ods. 1, alebo
c) odo dňa zloženia zákonom predpísaného sľubu poslancom alebo odo dňa vymenovania za člena vlády.
(2) Evidenciu oznámení vedie a k 1. marcu každého roka zverejuje Kancelária Slovenskej národnej rady. O spôsobe zverejnenia rozhodne Slovenská národná rada.
(1) Každý poslanec má právo navrhnúť predsedníctvu, aby rozhodlo, i činnosť poslanca je v súlade s týmto zákonom. Predsedníctvo môže rozhodnúť aj bez návrhu. Na rozhodnutie predsedníctva je potrebné stanovisko Mandátového a imunitného výboru Slovenskej národnej rady.
(2) Vláda Slovenskej republiky (ďalej len „vláda“) alebo člen vlády majú právo navrhnúť predsedníctvu, aby rozhodlo, či činnosť člena vlády je v súlade s týmto zákonom. Predsedníctvo môže rozhodnúť aj bez návrhu. Ak návrh podáva člen vlády, je na rozhodnutie predsedníctva potrebné stanovisko vlády.
(3) Každý poslanec a len vlády, proti ktorému návrh podľa odsekov 1 a 2 smeruje, má právo sa k nemu vyjadriť.
(4) Predsedníctvo návrh podľa odsekov 1 a 2 prerokuje a vo veci rozhodne do 30 dní odo dňa jeho doručenia.
(5) Člen predsedníctva, proti ktorému návrh smeruje, sa na hlasovaní nezúčastní.
Ak predsedníctvo rozhodne, že innosť poslanca alebo člena vlády nie je v súlade s týmto zákonom, vyzve ho, aby túto činnosť zanechal.
(1) Proti výzve podľa § 6 môže poslanec alebo člen vlády podať námietky do 15 dní odo dňa doručenia uznesenia.
(2) Námietky sa podávajú písomne predsedníctvu, ktoré ich predloží Slovenskej národnej rade.
(1) O námietkach poslanca podľa § 7 ods. 1 rozhoduje Slovenská národná rada. Ak podal návrh poslanec proti inému poslancovi (§ 5 ods. 1), Slovenská národná rada rozhoduje na neverejnom rokovaní.
(2) O námietkach vlády alebo člena vlády podľa § 7 ods. 1 rozhoduje predsedníctvo.
(3) Rozhodnutie Slovenskej národnej rady (odsek 1) alebo predsedníctva (odsek 2) je konečné.
(1) Poslanec a člen vlády sú povinní zanechať činnosť, ak boli na to vyzvaní (§ 6), alebo ak o tom rozhodla Slovenská národná rada (§ 8 ods. 1), alebo ak o tom rozhodlo predsedníctvo (§ 8 ods. 2), do 15 dní odo dňa doručenia ich uznesenia a v tejto lehote oznámiť predsedníctvu, že činnosť zanechali.
(2) Ak poslanec nezanechá činnosť, predsedníctvo to oznámi Slovenskej národnej rade, ktorá rozhodne o spôsobe zverejnenia tejto skutočnosti.
(3) Ak člen vlády nezanechá činnosť, predsedníctvo ho z funkcie odvolá.
Tento zákon nadobúda účinnosť dňom vyhlásenia